Դեռ ուսանողական տարիներից նրան հրապուրում է հնագիտության առեղծվածային, բարդ ու հետաքրքիր աշխարհը: 1938-41 թվականներին ուսումը շարունակում է Երևանի ԱՐՄՖԱՆ-ի ասպիրանտուրայում, 1947թ. ավարտում է Հայկական ՍՍՀ ԳԱ պատմության ինստիտուտի համապատասխան բաժանմունքը: Պատմական գիտությունների դոկտոր, հնագետ Սմբատ Տեր-Ավետիսյանը նրան ոչ միայն ծանոթացնում է հնագիտության հիմունքներին, այլև անձնուրաց աշխատանք տանում իր սաների հետ՝ գիտության ասպարեզ հաստատուն քայլերով մտնելու համար: